فوزیه بایرامووا
فوزیه اوحدی قیزی بایراموْوا (تاتار تورکجهسی: Фәүзия Ayxaди kызы БәйpәMoBa) ـ تاتار خالقینین آدلیم سیاستچی، یازیچیسی، میلّی فعالی. اتفاق گروپو باشچیسی، میلّی مجلس رئیسی. 1990 ایللرینده چوخ فعّال سیاستچی، اونو حتی تاتار فرشتهسی دئییب همده سئویمبیکه ایله مقایسه ائدرلر. حاضیرکی وقتده فوزیه خانیم یار چاللی شهرینده یاشاییر و همده یازیچیلیق ایله مشغول دور. 1999 نجو ایلده حجه گئتدی.[۱]
یاشاییش[دَییشدیر]
فوزیه بایراموْوا ۱۹۵۰-جی میلادی ایلین دسامبر آیینین بئشینده شوروینین تاتاریستانیندا، سابا رایونونون سابای شهرینده، دوغولوبدور. اورتا مکتبی قورتاراندان سونرا ۱۹۸۳-جو ایله ۱۹۸۹-جو ایللر آراسیندا اؤز تحصیلین قازان تئاتر مدرسهسی و اوندان سونرا قازان دؤولت بیلیم یوردونون فیلولوژی بؤلومونده، دوام ائتدی. فوزیه بایراموْوا ایلک دفعه قازان تئله استودیوسوندا ایشه باشلاییب، سونرالار کیتاب نشریّاتی و ژورنالیستلیک ایشلره داها باخیبدیر. بایراموْوا ۱۹۸۶-جی ایلده شوروی یازیچیلار بیرلیگینه اۆیه اولوب، ۱۹۸۸-جی ایلدن، تاتار ایجتیماعی اؤزگینین بیرینجی قورولتایینا قاتیلماقلا، سیاسی فعالیتین باشلادی.
سیاسی چالیشمالاری[دَییشدیر]
1988ده تاتار ایجتیماعی اؤزهگی(مرکزی)ـنه گیرمیش، 1990-1995 ایللرینده، تاتاریستان جمهوریتی مجلیسی میلّت وکیلی اولموشدور.
جایزهلر[دَییشدیر]
- قازان شهرینین 1000. ایلی قوتلاماسیندا تاتار کولتورونه قاتیلمالارینا گؤره عیاض اسحاقی اؤدولو (جایزهسی) وئریلمیشدیر.
اثرلری[دَییشدیر]
توپلام 30دان آرتیق اثرین صاحبیدیر. اثرلری تاتار تورکجهسینده و روسجا دیر.
- بولین (1986)؛
- هونر دونیاسیندا سیاحت (روسجا: ПyTeшecTBиe B Mиp иckyccTBa) یاییملانان ایل: (1989)
- ملودی (تاتار تورکجهسینده: Moñ) تاریخ (1991)
- میدان تاتارلاری گؤزلهییر (1992)
- قارا اورمان (1997)
- بیزی اونوتمایینیز (1998)
- دؤولت کوچهسینده (1998)
- صنعی ناماز (2000)
- هستهای مجمعالجزائر یا اتمی سویقیریم تاتارلارین علیهینه (روسجا: ЯдepHый apxипeлar или aToMHый reHoцид пpoTиB TaTap) تاریخ (2005)
- کوچوم خان (2007).
- آچیلمایان تاتار تاریخی (؟)
- میلّتیمه خیدمت ائتدیم (؟)
قایناقلار[دَییشدیر]
- ^ تاتار دیجیتال کیتابخاناسی. آرشیولنیب اصلی نۆسخهدن on 2016-06-01. یوْخلانیلیب2015-09-17.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab